
Spiritisti 

Spiritualistinen aikakauslehti ilmestyy Helsingissä, 
jokaisen kuukauden 15 p:nä. 


Tilaushinta: 

Postimaksuineen on 
Suomessa, 1 vuodelta 5: — 

V 2 „ 2:60 

V* „ 1:40 

Venäjälle, 1 „ 2 ruplaa 

Ruotsiin, 1 „ 4 kruunua 

Amerikkaan, 1 „ H /2 dollaria 


Saadaan tilata: 

kaikista postitoimistoista, kirjakau¬ 
poista, asiamiehiltä ja suoraan toimi¬ 
tukselta. 

Ilmoitushinta: 

palstasenttimetriltä on: 1:50. Pysy¬ 
vistä ilmoituksista alennusta. 


Lehden toimitus: Porthanink. 7, avoinna 3—5 päivällä. 


Helsingissä 


otetaan tilauksia vastaan postikonttorissa sekä kirja- ja paperikaupoissa. 


\/1ooooii/4ii1+o on tilaukset osoitettava suoraan toimitukselle, osoitteella: Spiritistin 
mddbeUUUild toimitus, Helsinki. 


l^iriollicio o\riio+nb-oio mikäli ovat lehden tarkoitusta vastaavia, otetaan kii- 
l\llJdlllold dVUoLUivold, tollisuudella vastaan. Kirjoittajan on kuitenkin toimi¬ 
tukselle ilmoitettava oikea nimensä, jos käyttää salanimeä. 


Spiritististä saa lainata ehdolla, että lähde mainitaan. 




SPIR1TISTI 

„Ja sitte pitää tapahtuman, että minä tahdon vuodattaa minun Henkeni kaiken lihan päälle; ja teidän poikanne 
ja tyttärenne pitää ennustamaan, teidän vanhimpanne pitää unia uneksiman ja teidän nuorukaisenne pitää näkyjä 
näkemän." 

Spiritualistinen aikakauslehti spiritismiä ja sitä lähellä olevien psykil- 
listen kysymysten käsittelyä varten. 


VOL. I HELSINGISSÄ, HEINÄKUUN 15 P:NÄ 1909 N:o 7 


Kehittymässä olevan mediokyvyn tuottamat 
vaarat ja vaikeudet. 

Otteita Mr R. J. Lee’n adressista Lontoon Spirit. Seuralle. 

(Light’istä). 

Me spiritistit olemme näihin päiviin asti saaneet taistella lakkaamatonta 
taistelua säilyttääksemme paikkamme niiden henkisten virtausten joukossa, 
joista jälkimaailma tulee meidän aikakaudellemme olemaan kiitollisuuden ve¬ 
lassa. Tässä taistelussa olemme me ottaneet aivan erikoisen aseman, kokies- 
samme ankaraa vastustusta sekä uskonnollisen ahdasmielisyyden, että tieteel¬ 
listen ennakkoluulojen puolelta, ja seurauksena tästä on meidän täytynyt 
pikemmin tuoda päivän valoon vallitsemamme voimat, kuin luoda niistä joku 
vakituinen järjestelmä tai systeemi. Olemme näin ollen olleet pakotetut teke¬ 
mään pitkän kiertotien. Mutta jos sanomalehdistöä, yhtähyvin maallista kuin 
hengellistäkin, voidaan pitää yleisen ajatustavan mittarina — minä ainakin 
pidän sitä sellaisena — niin voimme nyt taistelun temmellyksen perästä ottaa 
itsellemme lepohetken ja ryhtyä tutkistelemaan spiritismin todellista sisällystä 
entisistä epäluuloista vapautuneina sekä suojelemaan sitä uhkaavilta vaaroilta. 
Tällaisessa tarkoituksessa minä nyt otan lausuakseni muutamia neuvoja ja 
varoituksia. Tila tosin ei myönnä pintapuolista luonnosta laveampaa käsit¬ 
telyä, ja minä jätänkin yksityiskohtien kehittämisen itseäni pätevämpien hen¬ 
kilöitten suoritettavaksi. 

Melkein jokaisen, joka tulee yhteyteen spiritismin kanssa, ensimäinen 
pyrkimys sisältyy haluun tulla itse medioksi, ja jos jonkun kokemuksen teh¬ 
tyään on pakotettu myöntämään, ettei omaa pienimpiäkään lahjoja siihen 

suuntaan, syntyy tavallisesti yhtä innokas toive keksiä ja koettaa kehittää 
tätä lahjakkaisuutta muissa. Mutta tämä on totta puhuen varsin arveluttava 
asia, sillä juuri tuossa medio-kyvyn tavoittelussa piilee suuri spiritismiä uh¬ 
kaava vaara. Kuitenkin, ennenkuin voin tätä lähemmin selostaa, täytyy minun 
alkaa alusta. 

Näihin asti on istuntohuoneen ovet jätetty aivan liiaksi selkiselälleen, 
ja melkein voi sanoa, että jokaista tilapäistä ohikulkijaa on pyydetty astu¬ 
maan sisälle. Löytyy aina väkeä, joka ahmii kaikkea uutta ja kiihoittavaa, 
samaten joukkoa, joka palaa uteliaisuudesta aineeseen, joka nykyisin on jou¬ 
tunut käsittelyn alaiseksi sekä novelleissa että aikakauslehdissä. Nämä uutuuk- 
sientavoittelijat eivät toivoisi mitään hartaammin, kuin että istunnoista ilmoi¬ 
tettaisiin sanomalehdissä aivan kuin huutokaupoista, tai että he muitta mut¬ 
kitta pääsisivät istuntohuoneeseen suorittamalla määrätyn ovirahan. Siten 
voisi halvalla hinnalla saada opituksi kaiken „modus operandi", ja tulla pian 
itsekin kelvolliseksi sekä muodostamaan että johtamaan jotakuta piiriä, joko 
sitten joutohetken kuluttaminen tai, paremmassa tapauksessa, spiritismin tut¬ 
kiminen tämän puuhan silmämääränä. 

Löytyy kuitenkin joukko syitä, jotka puhuvat tällaista asiain tilaa vas¬ 
taan. Olen jo kauan ollut sitä mieltä, ettei kellään saa olla pääsyä istun¬ 
toon, ennenkuin hän sopivaa kirjallisuutta lukemalla on tullut siihen asian¬ 
mukaisesti valmistettua. Älkää minua väärinkäsittäkö, minä en tahdo kokonaan 
sulkea istuntohuonetta, mutta minä katson, että on jo aika, ettemme enään 
„heitä päärlyjämme sikain eteen" koettamalla saada vakuutetuiksi siihen aivan 
kypsymättömiä mieliä. Monet huomauttanevat tähän, että sillä tapaa spiri¬ 
tismin edistysaskeleet suuresti hidastuisivat. Voi niin olla, mutta on parempi, 
että edistys tapahtuu hitaasti ja hyvin. Jos spiritismi olisi vaan seuraleikkiä, 
voisi nauraa kaikille niille yksinkertaisille kysymyksille, joita sen johdosta 
tehdään, mutta tunteissa spiritismin vaarat voi todella kauhistua, kun saapi 
seuraavankinlaisia kirjeitä: 

»Olkaa hyvä ja neuvokaa minulle, missä voi saada oppia spiritismiä 
ja mitä se maksaa", tai: 

»Olkaa hyvä ja antakaa minulle arvoisaa opastustanne tavasta, millä 
voisi aikaansaada henkivalokuvauksia", tai: 

»Olen kokeillut auttomaattista kirjoitusta ja onnistunut, nyt toivoisin 
saavani suoranaista kirjoitusta, kuinka minun on siinä meneteltävä?" 

Tällaiset esimerkit antavat tarpeeksi tukea vaatimukselleni, että meidän 
täytyy asettaa ehdoiksi, että etsijän tulee tietää jotakin spiritismin teorioista, 
ennenkuin hänen sallitaan ottaa osaa sen käytännöllisiin kokeiluihin. Minä tie¬ 
dän sangen hyvin, että sellainen vaatimus tulee pelottamaan useita pois 
spiritismistä, mutta se juuri on minun tarkoituksenikin, sillä jos he eivät 
vakavalla mielellä tahdo tutkiskella tätä liikettä, on parempi, että he pysyvät 



N:o 7 


SPIRITISTI 


155 


sen ulkopuolella. Kaikkein tärkeintä meille on oman välittävän voimamme 
kehittyminen, eikä joukkomme lisääntyminen. Spiritismi ei ole ai’ottu kirja¬ 
van ja ajattelemattoman yleisön huvitukseksi, se on (jaloihin, uskonnollisiin 
päämääriin tähtäävä) tiede, joka ei milloinkaan voi käsittää, jos sitä ei kehitä 
järjestelmällisesti. Jos tahdomme saada arvokkaita ilmoituksia, on aivan 
välttämätöntä, että ympäröimme mediokyvyn kehityksen jollakin suojelusvar- 
tiolla, josta nyt haluan lausua muutaman sanan. 

Mediokyky ei ole niin yleistä kuin luullaan. En puhu nyt sellaisista 
medioista kuin D. D. Home, J. J. Morse, W. Eglinton tai Florence Cook, 
he olivat syntyneet siihen tehtävään, ja sellaisia medioita ilmaantuu vaan 
harvoja vuosisadassa. Mutta mediokykyä on kahdenlaista, luonnollista ja 
kehitettyä. Luonnollinen ilmaantuu välittömästi ensi tilaisuudessa. Harjoit¬ 
tamisesta, jota se tarvitsee, huolehtivat näkymättömät ystävämme, mutta 
kehitetystä mediokyvystä tahdon minä nyt varsinaisesti puhua, sillä suurim¬ 
maksi osaksi siitä riippuu meidän yhteytemme toisen maailman kanssa, ja 
samaten vaanivat varsinaiset vaarat juuri siinä. Kas tässä esimerkki. 

Medion läsnäolo tulee tiettäväksi tavallisesti jo l:sessä tai 2:sessa istun¬ 
nossa. Useimmat osanottajat ovat yleensä aivan outoja asialle ja odottavat 
kärsimättömyydellä, että jotain merkillistä nyt vaan tapahtuisi, vaikkakin 
istunnon johtaja, olisi lausunut kaikkein tiedoksi, että sellainen innokas odo¬ 
tus on varsin haitallinen ilmiölle. Tämä johtaja ei mahdollisesti itsekään ole 
enempää valmistautunut, kuin että hän on ollut läsnä jossakin istunnossa 
tai lukenut joitakin spiritistisiä sanomalehtiä. Hänen auktoriteettinsä toki 
tunnustetaan, ja jos istunnon kestäessä ilmaantuu merkkiä jonkunlaisesta 
mediotaipumuksesta, katsoo hän paikalla, että on saatu aikaan yhteys tämän 
ja näkymättömän maailman välillä. Puolen tunnin kuluttua valittaa eräs 
naisista, että häntä kovin nukuttaa. Johtaja pyytää häntä innokkaasti, ole¬ 
maan ponnistelematta unta vastaan, kuiskaten naapurilleen: „hän on transsi- 
medio“. Heti kohdistuvat kaikkein katseet tähän naiseen, mutta huomio 
kääntyy pian taas erääseen toiseen, joka väittää näkevänsä jonkun kipinän- 
tapaisen johtajan pään kohdalla. Tämä ihastuu ikihyväksi, hän ei todellakaan 
olisi osannut odottaa, että seurasta keksittäisiin myöskin selvänäköinen. 
Transsimedio koettaa sillävälin vastustaa unta, ja kun hän alkaa tuntea vilun¬ 
puistatusta, pyydetään häntä kaikin mokomin olemaan vastaanhangoittele- 
matta, sillä henget ovat voimakkaammat kuin hän ja tietävät kyllä kontrol- 
leerata häntä, tahtoo hän sitten tai ei. Hän käy nyt rauhattomaksi, ja 
seurauksena on hysteerinen kohtaus, joka tuottaa hänelle haittaa vielä useita 
päiviä jälkeenkinpäin. Hän tahtoo kuitenkin mielellään täydentää kehitys- 
tänsä, sillä onhan toki varsin suurenmoista tulla transsimedioksi. Tällä aikaa 
selvänäköisemme kertoo seuralle, että hän on nähnyt vielä useampia tähtiä 
sekä yhden tai kaksi epämääräisen muotoista valoilmiötä. Mutta piirin huo- 

mion sillävälin kiinnyttyä enemmän näkyviin ilmiöihin, saa selvänäköinen 
pitää huolta itsestään. Eräs herra nimittäin todentaa selvänselvillä pöydän- 
rikkomiskokeilla olevansa väkevä fysikaalinen medio, ja eräs kolmas nainen 
näyttäikse olevansa aivan tavallisuudesta poikkeava kirjoitusmedio. Onko 
sitten ihmettelyn syytä, jos yhden illan voimat jo olisivat tyhjentyneet; mutta, 
vaikka ei mitään varsinaista ilmoitusta ole saatukaan, on johtaja kuitenkin 
täysin palkittu ja muut samaten, ja useat aikovat ensi istuntoon tuoda mu¬ 
kanansa useita ystävistänsä. 

Olen maalannut tämän räikein värein, mutta jokainen meistä voi var¬ 
maan muistaa jotain tuontapaista. Spiritismin aikaisimpina aikoina eivät 
tuollaiset istunnot aina olleet vältettävissä, mutta nyt jo pitäisi meidän voida 
raivata tieltämme sitä salpaavat esteet, erehdykset ja vaarat, ja juuri tähän 
minä toivoisin voivani kiinnittää lukijan huomiota. 

Minä sanoin, että istuntohuoneet on jätetty liiaksi selkiselälleen, ja 
minä pysyn tässä väitteessäni, koska sellaisia löytyy verrattain vähän, jotka 
tutkivat spiritismiä luvallisessa tarkoituksessa saadakseen ratkaisun elämän 
arvoitukseen. Suuri osa tahtoo vaan tyydyttää tyhjää uteliaisuutta tai kulut¬ 
taa aikaa, mutta juuri näistä, ehkä pintapuolisista ja ajattelemattomista mei¬ 
dän täytyy vapautua. Spiritismi on tiedettä, ei silmänkääntämistä, ■ ja tulles¬ 
samme yhteyteen korkeamman maailman kanssa, tulemme me samalla 
kosketuksiin sellaisten voimien kanssa, joita ei ole hyvä pitää leikkinänsä ja 
jotka voivat saada aikaan hyväätekevän tai onnettomuuttatuottavan tuloksen, 
aivan riippuen siitä, käytämmekö niitä hyvin vai huonosti. 

Sallittakoon minun nyt osoittaa yhtä ensimäisistä vaaroista. Palat¬ 
kaamme silloin siihen piiriin, jota äsken kuvailin. Siihen kuului kaksisen- 
toista henkilöä, kaikki ensikertalaisia, johtajaa lukuunottamatta, ja kaikki 
melkein outoja toisillensa sekä erilaisia mieleltään ja luonteeltaan. Johtaja 
selittää, että paras keino sopusoinnun tai harmonian aikaansaamiseksi on 
musiikki, ja kun on suljettu ovet, aletaan laulaa yhteisesti. No niin, mitä 
nyt sitten tarkoitetaan tällä ..harmonialla"? Tottapuhuen ei enempää eikä 
vähempää, kuin läsnäolevain henkilöitten fluidumien sekoitusta, tai toisin 
sanoen, että jokainen osanottaja tulee kyllästytetyksi ympäröivien henkilöitten 
auroilla. Tämä on eräänlaista syövytystä, joka voi aiheuttaa luonteeltaan 
sekä moraalisia että fyysillisiä seurauksia, ja tästä täytyy meidän tulla siihen 
lopputulokseen, että täytyy mitä suurimmalla eroittelulla ja varovaisuudella 
valita ne, joiden kanssa muodostaa piirin. 

Ajatelkaamme vielä erästä asiaa. Kun „harmooninen“ mielentila on 
saavutettu, tulee ratkaisevaksi seuraava tärkeä henkisen heimolaisuuden laki; 
..samanlaisuudet vetävät toisiansa"; ja tahdomme me sitten tai emme, tulemme 
me näinollen yhteyteen sellaisten henkien kanssa, jotka ovat samalla tasolla 
kuin piirikin. Muistelkaamme tuota nuorta naista, jonka johtaja selitti olevan 
transsimedion. Kun kaikkien huomio hetkeksi kiintyi häneen, tuli hän siksi 

keskukseksi, jonka ympäri piirin influenssit pyörivät. Tulokseksi tuli puolit¬ 
tain hypnoottinen tila, joka edisti henkien puoleensavetämistä. Mutta koska 
juuri ensimäinen haltuunsaotto transsimediokyvyn kaikista kehitysasteista on 
voimakkain, koettaa se myös itsepintaisesti säilyttää vaikutustansa. Äsken 
kuvaillun kaltainen piiri omaa suuria mahdollisuuksia siihen, että sen henki¬ 
nen taso on medion tasoa alempi, ja tästä syystä voi medio joutua kärsimään 
varsin valitettavia seurauksia. Tähän voi tulla vielä lisäksi, että medio, jos 
hän ei vapaaehtoisesti tahdo luovuttaa tietoisuuttaan jollekulle, hän ei tiedä 
kenelle, saa johtajalta mahdollisesti muutamia mesmerisiä sivelyjä, joista hän 
niin nukkuu, ettei hän herää ennenkuin piiri on hajaantunut. Mutta miten 
on silloin medion laita? Meidän tulee rehellisesti vastata tähän kysymykseen. 
Yllämainittujen epäsuotuisten olosuhteitten vallitessa mahdollisesti vedettiin 
paikalle joku vastenmielinen henki, ja uupunut kun medio oli, ei hän oman¬ 
nut voimaa taistella tuota itse asiassa suoranaista riivausta vastaan. Olen 
nähnyt 10 ä 12 samanlaista tapausta viimeksi kuluneen vuoden ajalla. Minä 
en silti väitä, että nuo medio raukat olisivat olleet sellaisten olentojen riivaa¬ 
mat, joita kutsutaan pahoiksi hengiksi, vaan sellaisten, jotka ulkonaisten olo¬ 
suhteitten houkuttelemina ovat tulleet istuntoon ja nyt itse tarttuneet verk¬ 
koon, josta eivät voi päästä vapaiksi. Riivauksen vaara ei muuten piile yksin 
transsimediokyvyssä, vaan se väijyy suuremmassa tai pienemmässä määrässä 
missä muussa mediokyvyn puolessa tahansa, ja juuri tämän alkaessa on 
vaara suurimmillaan, jos ei löydy kokenutta ja taitavaa johtajaa. Tämän 
seikan perustalla epäonnistuvat monet mediot, johon vedoten taas vastusta¬ 
jamme tekevät hyökkäyssuunnitelmiansa, ja siten saamme me kärsiä oman 
tyhmyytemme seurauksia. 

Minä pyydän kuitenkin, ettei minua yllä lausumani johdosta käsitettäisi 
väärin. Minä en puhu mediokykyä, vaan sen väärinkäyttöä vastaan. Ei 
löydy mitään Jumalanlahjaa, jota eivät ihmiset voisi kääntää kiroukseksi, ja 
siksi tuo jokainen hyvä lahja mukanansa vastaavan vastuun. Muuten ei 
riivaus suinkaan esiinny yksinomaan spiritismin alalla; niistä monenlaisista 
tapauksista, jotka on luettu uskonnollisen kiihkoilun ansioksi, kuuluvat useim¬ 
mat, elleivät kaikkikin, tähän luokkaan. 

Minä pidän sentähden paljon parempana olla kokeilematta spiritismillä, 
kuin koettaa tunkeutua sen aloille ennakkotutkimuksitta tai ilman pätevää 
johtajaa, sillä sekä teoreettinen että praktillinen apu on tässä kohden tar¬ 
peellista. Kun jossakussa on keksitty epäämättömiä medinmistisia lahjoja, on 
spiritismille hyödyksi, että niitä kehitetään mahdollisimman edullisien olo¬ 
suhteiden vallitessa, ja mediolla on sitäpaitsi oikeuskin odottaa tarpeellista 
apua. Vakaumukseni on, että suuri osa tappioistamme voidaan laskea sen 
seikan laskuun, että epäpätevät henkilöt ovat johtaneet mediot pois oikealta 
tolalta, samalla kuin ne, joiden velvollisuutena olisi ollut tukea heitä, eivät 
ole tahtoneet kantaa vastuuta siitä; ja kuitenkaan ei löydy mitään elämän- 



158 


SPIRIT1STI 


N:o 7 


puolta, jossa molemminpuolinen apu olisi niin tarpeen vaatimaa, kuin juuri 
spiritismin tutkimisessa. Tulemme pian huomaamaan, että todellinen syy 
siihen, miksi emme ole saaneet suurempia tuloksia, on se, että teemme liian 
vähän medioitten hyväksi, joilta kuitenkin niin paljon vaadimme. Spiritismi 
ilman medioita on kuin yritys esittää Hamlet ilman prinssiä, ja siksi onkin 
tähän aineeseen kiinnitettävä vakavaa huomiota. 

Jotta tehokkaimmin voitaisiin edistää sellaisen henkilön kehitystä, joka 
omaa epäämättömiä välittäviä ominaisuuksia, ehdotan minä, että niinpian 
kuin tämä keksintö on tehty, medion pitäisi vetäytyä pois yleisistä istun¬ 
noista, sekä hänen kehittämisensä olisi uskottava vaan parin henkilön huo¬ 
leksi ja silmälläpidon alaiseksi, joiden kanssa medio sympatiseeraa. Toisen 
niistä täytyy olla jo kehittynyt medio, jonka kontrollit ovat näyttäytyneet 
voivansa sekä johtaa näitä arkaluontoisia toimenpiteitä, että myös auttaa 
mediota ja kontrolleeraavia henkiä. Toisen ei tarvitse olla medio, mutta hän 
on kuitenkin tarpeellinen apulaisena. Tällainen järjestys ei suotta syyttä 
kiihoittaisi mediota, se suojelisi häntä kaikista kiusallisista todistustenvaate- 
luista ja saisi henget varovaisesti ja ilman vastarintaa johtamaan istuntoja, 
sekä, mikä on kaikkein tärkeintä, estäisi alhaisten henkien päälletunkemista. 

Niille, jotka todellakin omaavat mediumistisia lahjoja, — jokaisen, joka 
saa aikaan koputuksia tai jotain muuta sellaista, ei suinkaan silti tarvitse 
olla medio, kaukana siitä — haluan tässä antaa parisen neuvoa. 

Kun olette huomannut omaavanne välittävää voimaa, niin ennen kaik¬ 
kia, älkää pitäkö kiirettä, vaan miettikää jonkun aikaa, mitä mediokyky tulee 
Teille maksamaan. Älkää luulkokaan, että tulette tanssimaan ruusuilla. Me¬ 
diokyky voi kylläkin olla suloisempi, kuin mitä sanoilla voi kuvata — jos 
nimittäin tahdotte käyttää lahjaanne korkeammassa tarkoituksessa — mutta 
toiselta puolen tuo se mukanaan niin kauhistuttavan vastuun, että se joskus 
voi tuntua ylivoimaiselta. Te saatte aivan uudella tavalla oppia, että ette ole 
oma itsenne, sekä lohduttautua sillä, että paraatkin mediot näkevät vaan 
ikäänkuin himmeän lasin lävitse. 

Te tulette usein istuntojen päätyttyä tuntemaan itsenne väsyneeksi ja 
rasittuneeksi. Mutta minä pyytämällä pyydän Teitä, älkää milloinkaan koet¬ 
tako palauttaa elinvoimianne nauttimalla jotain kiihoittavaa. Vähäinen lepo 
on kaikki mitä Te tarvitsette. Vedotkaa muuten henkiystäviinne; ne kyllä 
palauttavat ja kartuttavat Teidän voimianne. 

Viimeksi vielä kaikkein tärkein varoitus. Tutkikaa aina kontrolleerajien 
luonnetta, sillä siitä riippuu koko menestyksenne mediona. Toisella puolen 
löytyy samanlaisia olentoja ja olosuhteita kuin täälläkin, ja Teistä itsestänne 
riippuu, keiden kanssa Te tulette kosketuksiin. »Samanlaisuudet vetävät toi¬ 
siansa", ja Te ette voi välttää hengenheimolaisuuden lakia. Muistakaa tämä 
aina, ja kohottakaa mieltänne ja henkeänne, niin että tulisitte tekemisiin vaan 
korkeitten henkisten ihanteitten kanssa. 

Näin Lee. Sallittakoon meidän hänen hyvinajateltujen neuvojensa ja 
varoitukseensa jatkoksi liittää tähän eräs kokemukseen perustuva kehoitus. 

Jos tahdotte tulla siunausta tuottavaan yhteyteen hyvien henkien kanssa, 
niin ympäröikää itsenne sillä suojamuurilla huonoja vaikutuksia vastaan, 
jonka nimi on rukous. Rukoilkaa nöyrää sydäntä, rukoilkaa voimaa kiel- 
tääksenne itsenne siten tullaksenne hyviksi välikappaleiksi korkeamman voi¬ 
man käsissä. Rukous on vähitellen puhdistava Teidän sisimpänne, niin 
etteivät alhaiset henget löydä siinä mitään jalansijaa. 

Toukka. 


Spiritismi ja kristinoppi. 

Kristinoppi ei nykyään ole sitä, mitä se on ennen ollut. Sekä vanha 
että uusi testamentti todistavat, että ihmiset vuosituhansia sitten olivat lä¬ 
hempänä henkimaailmaa kuin nykyään. Tähän aikaan, jona vertaileva ja 
tutkiva tiede on kaikkena kaikessa ovat ihmiset suoraan Sanoen sokkosilla. 
He elävät, liikkuvat ja ovat henkimaailman keskellä tietämättä muusta kuin 
siitä aineesta, jota aistimillaan välittömästi havaitsevat. He kohtelevat hen¬ 
kisiä asioita aivan kuin vihainen härkä kaunista kukkanurmikkoa. 

Viime vuosisadan keskivaiheilla ryhtyi totuuden Henki antamaan taval¬ 
lisille arkiihmisille „kouraantuntuvan“ todistuksen henkimaailman olemassa¬ 
olosta. Oli ilmeintä, etteivät nykyajan kulttuuri-ihmiset usko mitään ..todis¬ 
tuksitta 1 *, koska — kristillisyydestään huolimatta — ovat sillä kehitysasteella, 
jolla käytännöllinen, aistinhavaintoon vetoava, järki on valtansa huipulla. Oli 
tullut aika, jona kristityille länsimaille on opetettava uudestaan eräs tärkeä, 
niiltä aikoja sitten unohtunut läksy, annettava takaisin se tieto, joka entisinä 
aikoina on ollut yhteinen koko ihmiskunnalle. Kun kaikelle henkielämälle 
nauraminen oli tullut sivistyneiden velvollisuudeksi, ja kun itse kristillinen 
kirkko oli vieraantunut niin kauvas alkuperästään, että se oli tehnyt kuole¬ 
masta vahvan muurin tämän elämän ja henkimaailman välille, kieltäytyen 
ollenkaan viimeksi mainittua tutkimasta, niin nähtiin elämän menettäneen ter¬ 
veellisen tasapainonsa ja muuttuneen surkuteltavaksi yksipuolisuudeksi. 

Se „kouraantuntuva“ todistus, jonka länsimaat saivat henkimaailman 
olemassaolosta, oli muutamien alkeistietojen antaminen henkilöille, jotka ky¬ 
kenivät ottamaan niitä vastaaan, tietojen, joitten kehittämisestä sittemmin 
muodostui spiritistinen liike. 

Muistettakoon vaan, millä suunnattomalla ihmettelyllä ja uteliaisuudella 
aistilliseen nautintoon vaipunut Amerikka vuonna 1874 otti vastaan sen tie¬ 
don, että Eddy-veljesten maatilalla Vermomtin valtiossa sattui tapauksia, joita 
eivät etevimmätkään tiedemiehet voineet selittää. Siellä näet ilmestyi lukittu¬ 
jen ovienkin taakse henkiä, jotka ottivat niin aineellisen muodon, että niitä 
saattoi vaa’alla punnita. Eräs Newyorkin suuri sanomalehti lähetti luotetta¬ 
van miehen eversti H. S. Olcottin kirjeenvaihtajaksi paikalle, ja Olcott kir- 
jottikin sieltä ihmeellisiltä tuntuvia asioita lehteen. Itse punnitsi hän vaa’alla 
noita aineellistuneita „henkiä“. 

Spiritistisiä ilmiöitä on aina ollut kaikissa maissa, mutta mainitusta 
ajankohdasta — viime vuosisadan keskivaiheilta — ovat ne länsimaissa joutu¬ 
neet tieteellisen tutkimuksen tai paremmin sanoen henkisesti lapsentilassa 
olevien ihmisten tunnustelun esineeksi. 

Voi ymmärtää, minkälaiseksi raamatunkin arvo on muuttunut krititty- 
jen silmissä, kun he ovat lakanneet pitämästä henkimaailmaa elävänä todelli¬ 
suutena. Raamatussa — sekä vanhassa että uudessa testamentissa — on 
lukuisia kohtia, joissa puhutaan selvää kieltä henki- ja ainemaailman yhty¬ 
misestä tai oikeammin niitten alituisesta vuorovaikutuksesta. 

Kun jo lapsina tutustuimme raamatunhistoriaan, kyselimme ihmeis¬ 
sämme, mistä ne profeerat saivat sellaisen viisauden, että voivat esiintyä elä¬ 
vien ja kuolleitten välittäjinä, lukea ihmisten ajatukset ja ennustaa tulevia 
tapahtumia. Meille ei osattu antaa muuta selitystä kuin että profeetat oliva- 
„jumalan miehiä", jotka saivat tietonsa suoraan näkymättömästä maailmasta. 
Mutta spiritismiä selittää meille ymmärrettävällä tavalla profeettain tiedon¬ 
lähteet. He olivat siveellisesti puhdistuneita ihmisiä, jotka elivät vapaan luon¬ 
non keskellä. Tällainen elämä veti heidät henkiseen mietiskelyyn. Mutta 
selvää on, että kun heidän himoluontonsa oli masennettu, saattoivat luonnon 
korkeammat voimat myös käyttää heidän ruumistaan välikappaleena tietojen 
siirtämisessä näkymättömästä maailmasta näkyväiseen. 

Israelin profeetat olivat mediumeja oli välittäjiä sanan parhaassa mer¬ 
kityksessä. He saivat tietonsa välittömästi luonnosta, koska elämän korkeam¬ 
mat järjestöt heidän elämäntapojensa ja ruumiinsa puhtauden tähden saattoi¬ 
vat välittömästi vaikuttaa heihin. 

Katsokaamme muutamia raamatunpaikkoja, joissa puhutaan hengen- 
työstä yhtä selvästi kuin spiritismi tänä päivänä esittää noita asioita tavallis¬ 
ten ihmisten silmäin edessä. 

Hes. 3: 12—15 luetaan: «Silloin henki otti minut ylös, ja minä kuulin? 
takanani suuren suhinan äänen sanovan: Siunattu olkoon jumalan kunnia 
hänen sijaltaan. Minä kuulin myös elävien olioitten, jotka koskettivat toi¬ 
siaan, siipien suhinan, pyörien ratinan niitä vastaan ja suuren rytinän äänen. 
Silloin henki nosti minut ylös ja vei minut pois, ja minä menin katkeruu¬ 
dessa, henkeni kuumuudessa, mutta Herran käsi oli raskas minun päälläni.. 

Silloin minä tulin vankien luo Tel-abidiin, vankien, jotka asuivat Khebar- 
virran rannalla, ja istuin siellä, missä he istuivat, ja viivyin hämmästyneenä 
heidän keskellään seitsemän päivää." L ) 

Hes. 2: 2 sanotaan: „Ja henki astui minuun, kun hän puhui minulle, 
ja pani minut jaloilleni, että minä kuulin hänet, joka puhui minulle." 

Dan. 5: 5: „Ja samana hetkenä tulivat ihmiskäden sormet esiin ja 
kirjottivat kynttiläjalan kohdalle kuninkaan palatsin seinän rappaukseen; ja 
kuningas näki sen kädenosan, joka kirjotti. 24, 25: ..Silloin se kädenosa 
hävisi, ja tämä on se kirjotus, joka kirjotettiin: Mene, mene, teket, ufassin.“ 
Dan 3: 25: „Katso, minä näen neljä miestä käyvän tulen keskellä, eikä 
heille ole tapahtunut mitään vahinkoa, ja neljännen muoto on kuin juma¬ 
lan pojan." 

1 Sam. 3: 4—10: „Ja Herra kutsui Samuelia, ja hän vastasi: Tässä 
minä olen. Ja Hän juoksi Elin luo ja sanoi: Tässä minä olen, sillä sinä 
kutsuit minua. Ja hän sanoi: En minä kutsunut; mene jälleen levolle. Ja 
hän meni levolle. Ja Herra kutsui taas: Samuel! Ja Samuel nousi, meni 
EHn luo ja sanoi: Tässä minä olen, sllä sinä kutsuit minua. Ja hän vastasi: 
En minä kutsunut, poikani; mene jälleen levolle. Nyt ei Samuel vielä tun¬ 
tenut Herraa, eikä Herran sanaa vielä oltu hänelle ilmotettu. Ja Herra kut¬ 
sui taas Samuelia kolmannen kerran. Ja hän nousi, meni Elin luo ja sanoi: 
Tässä minä olen, sillä sinä kutsuit minua. Ja Eli ymmärsi, että Herra oli 
kutsunut lasta. Sentähden Eli sanoi Samuelille: Mene levolle, ja jos hän 
kutsuu sinua, niin sano: Puhu, Herra, sillä palvelijasi kuulee." 

1 Aikak. 28: 19: „Herra saattoi minut ymmärtämään, kirjottaen kädel¬ 
lään minuun." 

2 Aikak. 21: 12: „Ja hänelle tuli kirjotus profeetta Eliaalta, sanoen —.“ 

Luuk. 2: 13: „Ja äkkiä oli enkelien kanssa lukuisa taivaallinen joukko — 

9: 35: „Ja ääni tuli pilvistä, sanoen: Tämä on rakas poikani. Kuulkaa 
häntä." 

Ap. T. 2: 2: „Ja äkkiä tuli ääni taivaasta, aivan kuin vakaavan tuulis- 
pään —.“ 4: 31: „Ja kun he olivat rukoilleet, vapisi paikka, jossa he oli¬ 

vat koossa." 9: 4: „Ja hän lankesi maahan ja kuuli äänen sanovan hänelle: 
Saul, Saul, miksi vainoot minua?" 8: 39: „Ja kun he olivat vedestä nous¬ 
seet, tempasi Herran henki Filippuksen." 

Kuten näistäkin raamatunpaikoista näkyy, eivät ne tosiasiat, joita maailma 
nyt pitää ihmeinä, kun ne esiintyvät spiritismin alalla, ole vieraita sille kir¬ 
jallisuudelle, johon nykyinenkin kristinoppi väittää perustuvansa. Päinvastoin 
olivat ne vielä Israelin profeettain aikana yhtä jokapäiväisiä esim. siinä mer¬ 
kityksessä kuin meidän päivinä sähkövalo, höyryvoimankäyttö, sananlennä- 


i) Tämä ja muut tässä luvussa esiintyvät raamatunpaikat on suomennettu englannin¬ 
kielisestä raamatusta. 

tin j. n. e. Voi sanoa, että keskiajan katolinen kirkko — salaisopillisista 
syistä —- sai yksinoikeuden hallita ja pitää varastossa kaikki ne avaimet, 
joita käyttämällä spiritismi nykyään hämmästyttää maailmaa. Kun tämän 
kirkon suvaitsemattomuus, ankaruus ja vaino vierottivat tutkimushaluiset 
ihmiset siitä, kehittyi vastavihamielisyys erittäinkin uudemman ajan loppu¬ 
puolella perinpohjaiseksi kielteisyydeksi. Mutta kun henkinen tutkimus jo 
noin puolen vuosisataa on saanut häiritsemättä jatkua, on myös herännyt 
ihmisen synnynnäinen halu yhä innokkaammin tutkia asioita, joita ei tavalli¬ 
silla tutkimuskeinoilla saada selville. 

Kuten jo sanottiin, katsottiin jo viime vuosisadan keskivaiheilla ajan 
tulleen, jolloin osaksi kieltävälle, osaksi tutkivalle maailmalle annettaisiin tilai¬ 
suus tieteellisellä tarkkuudella käsitellä niitä tosiasioita, jotka vuosituhansien 
unholasta ovat sukeltautuneet niin lähelle jokapäiväisyyselämää, että n. s. 
yleinen mielipide on joutunut epäröivälle kannalle siihen kysymykseen näh¬ 
den, että henkimaailma raamatun lehdillä esiintyy tosiasiana, josta ei epäilty, 
kuten nykyään. 

Jos kristinoppia todenteolla tahdotaan saada sopusointuun nykyisen tie¬ 
teen kanssa, niin on juuri spiritismi omansa tarjoamaan ne välineet, joita 
sellaisessa työssä on käytettävä. Kun raamatussa puhutaan hengen voimista 
ja vaikutuksista, niin sanovat nykyajan „arki-ihmiset“: »Näyttäkää meille 
käytännössä tuollaisia ihmeitä, ja me uskomme". Spiritismi tekee juuri niin. 
Nykyajan jumaluusoppineet ovat kirjottaneet paksuja kirjotuksia muinaisajan 
henkisyydestä. He väittävät, että »ihmeitten" aika ön mennyt; he uskotele¬ 
vat asiaa tuntemattomille, ettei apostolien ihmetyövoimia ole kukaan saanut 
perinnöksi. »Apostolit puhuivat vieraita kieliä, joita eivät osanneet tavaili* 
sessa tajunnassaan. Meidän ajan ihmisillä ei enää ole sellaista hengenlahjaa", 
sanovat he. Vai ei ole! Horrostilassa oleva välittäjä voi spiritistisessä istun¬ 
nossa puhua kieltä, josta ei hänellä tavallisessa päivätajunnassaan ole aavis¬ 
tustakaan. Mesmerisoitu henkilö tietää tarkalleen sanoa, mitä jossakin nimi¬ 
tetyssä paikassa tapahtuu, vaikka tuo paikka on hänestä satojen peninkulmien 
päässä. Mesmerisesti nukutettu henkilö määrää myös rohdot itselleen, jos 
hän on sairas, ja ne rohdot vaikuttavat aina pontevasti. 

Yleisesti luullaan ja väitetään että hauta tekee lopun ihmisen henkisestä 
olemuksesta. Kaunista kristittyjen uskoa! Spiritismi todistaa, ettei niin ole 
laita. Kun kaikemmoiset materialistit — niitten joukossa kirkkouskovaiset — 
uskovat, ettei kukaan palaa kuolemanporttjen takaa, näyttää spiritismi epää- 
mättömästi toteen, ettei todellista ihmistä koskaan voida panna hautaan ruu¬ 
miin kerällä, vaan että hän kuoleman jälkeen on paljoa elävämpi kuin ruu¬ 
miissa asuessaan. Spiritismin lähetystyö on näyttää maailmalle, että »hau¬ 
dan takaa" alinomaa annetaan mitä luotettavimpia tietoja, ja että ruumiista 
vapautuneella ihmisellä on käytettävänään tiedonlähteitä, joista ei tavallinen 
„arki-ihminen" voi uneksiakaan. 

Spiritismi todistaa, että haudantakaiset ystävämme voivat ja tahtovat 
seurustella kanssamme, kunhan me vaan saatamme asettua sellaiseen mielen¬ 
tilaan ja käyttää välikappaleita, joitten avulla he saavat antamansa tiedot jä- 
reitten aistimiemme kautta aivotajuntaamme. 

Spiritismi on siis täydellisessä sopusoinnussa sekä uskonnollisen hen¬ 
gen että kristinopin kanssa, kunhan viimeksi mainitulla vaan tahdotaan ym¬ 
märtää sitä hengenelämää, jota se alkuaan on ollut. Kun spiritismi nimen¬ 
säkin perusteella (latinalainen spiritus -sana merkitsee henki) on hengen tiede, 
on selvää, että se omaksuu koko sen siveellisen henkisen pääoman, joka on 
kristillisen kirkonkin ydin, puhumattakaan yleensä kaikista muista uskonnon- 
muodoista, joilla on sama yhteinen suuri elävä, ikuisesti pulppuava lähde 
kuin kristinopilla. 

Spiritismi viittaa tietoa samaan ihmiseen, ehtymättömään totuuden- 
lähteeseen, kuin kaikki sekä muinaiset että nykyiset uskonmuodot. Spiritismi 
on kaiken uskonnollisuuden harras ystävä. 


Automaattista kirjoitusta. 

Englannissa ilmestyvälle aikakauslehti „Light“ille on amiraali Usborne 
Moore, joka on hyvin arvossa pidetty henkilö brittiläisessä maailmassa, lähet¬ 
tänyt seuraavan kertomuksen: „Lähetän teille tässä otteen eräästä kirjeestä 
eräältä ystävältä, joka on korkeassa yhteiskunnallisessa asemassa Canadassa, 
mutta joka ei tahdo vielä nyt, että hänen nimeänsä mainittaisiin. Tämä si¬ 
sältää eittämättömän todisteen henkien vaikutuksesta, joka milloinkaan on 
tullut tietooni ja luultavasti intresseeraa teidän laajaa lukiapiiriänne. Minä 
luulen ettei kirjeen kirjoittaja ole teille tuntematon ja liitän oheen hänen ni- 
milippunsa teille yksityisesti". 

Amiraalin mainitsema ote on päivätty lokakuun 19 p:ä 1908 ja on sen 
sisältö seuraava: 

„Meidän seuraava kokemuksemme tapahtui Chicagossa Banksin sisa¬ 
rusten luona, joista olimme kuulleet paljon puhuttavan sekä hyvää, että huo¬ 
noa jonkatähden olimme erityisesti varuillamme näitten suhteen. Muutamat 
ystävät, jotka olivat käyneet ennemmin heidän luonaan, olivat neuvoneet 
meitä ennen käyntiämme kirjoittamaan kysymyksemme sekä asettamaan nä- 
mät muutamien puhtaitten paperiarkkien kanssa, jotka olivat varustettuna lei¬ 
malla ja nimikirjaimilla, suljettuun ja kiinniliimattuun kuoreen. Me teimme 
näin ja käytimme tähän tarkotukseen taleda-hotellin paperia, joka oli varus¬ 
tettuna kultaisella monogrammilla. Aikaisin seuraavana aamuna saavuimme 

Chicagoon. Kello 9 aamulla löysimme Banksin sisarusten asunnon ja toivon 
päästä istuntoon ennenkuin enempi vieraita ehti saapua. 

Me saimme istunnon miss May Banksin kanssa, joka vielä tänäpäivänä- 
kään ei tiedä meidän nimeämme tai mistä me tulimme — enempää kun här 
neliä oli aavistusta tulostammekaan tai käyntimme tarkoituksesta. Me seu- 
rasimme mediumiamme nuoramme mukaan pieneen somaan, talon aurinkoi¬ 
sella puolella olevaan kamariin. Tämän ainoa akkuna oli avoinna. Huoneen 
keskellä oli neliskulmainen pöytä villapeitteellä päällystetty ja jolla löytyi ai¬ 
noastaan mustepullo. Mediumi istui vastapäätä minua runsaasti noin jalan 
päähän pöydästä. 

Minä sanoin itselläni olevan muutamia kysymyksiä suljetussa kuoressa 
ja että toivoin saada niihin hänen mediumistisien ominaisuuksiensa avulla 
vastauksia. Hän vastasi: „Me koitamme". Tämän jälkeen otti hän parin 
saranoilla varustettua kivitaulua, joittenka raamit olivat peitetyt tummalla 
kankaalla. Nämä antoi hän minulle, sekä istuuntuen paikalleen sanoi: Aset¬ 
takaa nyt kirjeenne taulujen väliin ja sitokaa nämät yhteen tällä vahvalla si¬ 
teellä ja asettakaa taulut sitte pöydälle eteenne sekä pitäkää molemmat kä¬ 
tenne ylimmäisen taulun päällä". Kun tämä oli toimitettu aloimme puhele¬ 
maan jokapäiväisistä asioista, mutta kolme kertaa keskeytti hän puhelun ky¬ 
syäkseen: „Onko tämä nimi, eli paikannimitys oikein?" Nämät tarkoittivat 
vieraita, kysymyksissäni olevia nimiä ja osoitti että hän oli saanut jotakin 
tietoa kysymyksieni sisällöstä. Kun minä vastasin oikaisten nimeä tai nimi¬ 
tystä, merkitsi hän huomautuksen pöydällä edessään olevalle paperiliuskalle, 
jonka jälkeen jatkoimme keskustelua. 

Noin puolentunnin kuluttua kuulin ja tunsin minä kolme koputusta, 
jotka selvästi tuntuivat tulevan pöydän keskustasta. Heti sanoi mediumi: 
„Istunta on lopussa. Olette saaneet mitä teillä on ollut saatavaa. Te voitte 
aukaista kuorenne nyt eli myöhemmin". Minä aukaisin taulut ja löysin kuo¬ 
ren siitä mihin olin sen asettanut, koskemattomana ja suljettuna edelleenkin. 
Kiitin miss B. ja lähdin huoneesta kun veljeni vuorostaan tuli sisälle. Odo¬ 
tellessani veljeäni viereisessä huoneessa aukaisin minä kynäveitselläni kirje¬ 
kuoren ja löysin, paitsi kirjoitettuja kysymyksiäni, yhdeksän ja puoli sivua 
numeroituna ja täyteen kirjoitettuina tiheää kirjoitusta murteella ja niinkuin 
näytti teräskynällä sen henkiolennon toimesta, jolle neljä kysymystä viidestä 
kysymyksestäni oli osoitettu ja vastauksensa allekirjoitettuna hänen täydelli¬ 
sellä nimikirjoituksellaan. Vastaukset olivat täsmällisiä ja sisälsivät tärkeitä 
ilmoituksia minulle persoonallisesti, sekä muistuttivat minulle sellaisia oloja 
ja tapahtumia noin 40 vuotta sitte, jotka olivat ainoastaan minulle ja tälle 
henkiolennolle tunnettuja. 

Vielä mainittiin siinä henkilöistä, joista en ollut maininnut kysymyksis¬ 
säni mutta jotka olivat meille molemmille tunnettuja ja ottaneet osaa mainit¬ 
tuihin tapahtumiin. Vastaukset viidenteen, viimeiseen kysymykseen tulivat 

tervehdyksien muodossa henkiystäviltä, joita olin tuntenut kun nämä elivät 
maallisessa elämässä. 

Kun kirjoitetaan nopeasti ja täytyy kääntää lehteä niin tarvitaan käyt¬ 
tää imupaperia, mutta sellaista ei tässä nähtävästi ollut tarvittu sillä muste 
oli kauttaaltaan yhtä mustaa niin alku kuin loppupäässä sivujakin. Käsiala 
viimeisessä vastauksessa sekä nimikirjoitus sen alla oli erilaista käsialaa kun 
se millä oli vastattu neljään kysymykseen, 

Minulle sanottiin että henkiystäväni eivät olleet itse kirjoittaneet vaan 
että tämän oli toimittanut heidän arvelunsa mukaan mediumin joka oli spe- 
cialisesti kehittynyt tälle alalle. Minä vain nyt kysyisin: Riittääkö telepatia 
selittämään näitä saamiani vastauksia? Voidaanko tämän avulla selittää kuinka 
muste kuljetettiin pöydällä olevasta mustepullosta kokoontaitettuihin paperi- 
arkkeihin, jotka olivat suljetussa kuoressa käsieni alla olevien kivitaulujen 
välissä? Pikakirjuri olisi tarvinnut vähintäinkin lV-t tuntia kirjoittaaksensa 
sen mitä henget kirjoittivat Va tunnissa — ja sittenkään ei ole otettu huo¬ 
mioon sitä aikaa minkä tarvitsivat miettiäkseen vastausta minun monimut¬ 
kaisiin kysymyksiini. Ikävää vain, että vastaukset ovat niin persoonallista 
laatua etten voi niitä lähettää teille. 

Ne vastaukset, joita veljeni sai käsittivät kokonaista 13 sivua ja kolme 
näistä oli kirjoitettu eri henkiolennoilta nimikirjoituksineen. 

Tämä kuulostanee oudolta mutta emme saa unhoittaa, että englantilai¬ 
nen amiraali on niin vakuutettu tämän todenperäisyydestä, että hän on kat¬ 
sonut voivansa mennä niistä persoonalliseen takuuseen. 


Spiritistinen liike ulkomailla. 

Katariina Suuren sanoma. 

Parisilainen sanomalehti „Le Matin 11 on Maalisk. 17 p:än numerossaan 
tällä vuodella sisältänyt pitemmän kirjoituksen eräästä mediumisesta ilmoi¬ 
tuksesta Balkanikysymyksessä, jonka tunnettu englantilainen mr W. T. Stead 
hiljan on saanut Katariina II. 

Artikkeli, joka on ensimmäisen sivun ensimmäisellä palstalla on otsi¬ 
koltaan: „Eräs sanoma toiselta puolen" ja varustettu Katarinan ja Steadin 
kuvalla. Artikkelin tekijänä on Jean d’Orsay. 

Artikkelin pääasiallinen sisällys on seuraava: Mr Stead, tunnettu suuri 
englantilainen -ajattelija, mutta enin tunnettu rauhanaatteen etutaistelijana, on 
kaikilta tunnustettu yhdeksi aikamme rehellisimmistä ja arvokkaimmista per¬ 
soonallisuuksista. 

Kuti sellainen mies kun Stead kiintyy sellaisiin asioihin kun kysymyk¬ 
siin, jotka koskevat elämää tämän elämän jälkeen, niin täytyisi sen olla riit¬ 
tävä syy, irvileuvoille tunnustamaan niitten tiedemiesten, spiritistien ja teo¬ 
sofien tutkimuksille rehellistä pyrkimystä, jotka koettavat tutkia tuntemattoman 
maailman salaisuuksia. 

Mr Stead väittää, että henki jatkuvasti elää ruumiin kuoltua. Vapaassa 
tilassaan voi henki eräänlaisissa olosuhteissa antaa itsestään tietoa maan¬ 
päällä vielä eläville n. k. mediumien kautta, automaattisella kirjoituksella y. m. 
Vielä väittää mr Stead ettei hän yksin ole sitä mielipidettä, että nämä mediu¬ 
mit voivat asettautua yhteyteen, ei ainoastaan kuolleitten henkien kanssa, 
vaan voivat vielä lukea elävienkin ihmisten ajatuksia pitkien matkojen päästä. 

Mr Stead on itse tällainen mediumi; joku päivä sitte sai hän auto¬ 
maattisen kirjoituksen kautta sanoman Katarina II. 

Hänen sanomansa oli melkein näin kuuluva: „Minusta tuntuu niinkuin 
liitelisin merikotkan tavoin avaruudessa ja vain terävin silmin katsoa siihen 
levottomaan kuohuntaan, joka nyt, niinkuin heittelee palloa keisarien, kunin¬ 
kaitten ja ministerien kanssa. 

Uusi kansa on nouseva idässä, eräällä kohdalla Salonikin ja Schlesian 
välillä. Ranskalaiset, saksalaiset ja englantilaiset ovat kypsynyttä kansaa, 
jotka vielä jonkun aikaa ovat kasvava, mutta joittenka tulevaisuuden jo on 
määrännyt heidän menneisyytensä. 

Itävallan helmaan on kohtalo sijoittanut sen tuntemattoman kansan, 
joka on oleva huomispäivän. Mutta varokaa kiiruhtamasta sen syntymistä 
„keisarileikkauksella“ — s. t. s. tarkoituksettomalla sodalla. — Älkää koet¬ 
tako ajattelemattomalla hätäilemiselle kirvoittaa lasta äitinsä kohdusta ennen 
aikojaan. 

Antakaa luonnon hoitaa itse itseään! Itävalta-Unkarilla on nyt käsillä 
uudestasyntyminen slavilaiselle pohjalle. Jos slavilaiset nyt saisivat aikaan 
konfliktia niin menettelisivät he mielettömästi. 

Nämät sanat ovat selvät. Katarina sanoo keisari Frans Josefille, skupt- 
schinalle ja Isnalskylle, että heidän tulee säästää kuuliansa ja ruutiansa. Tu¬ 
levaisuus kuuluu slavilaisille ja niillä on kärsivällisyyttä odottaa. 

Näin puhui Katarina Suuri haudan toiselta puolen ja hänen sanomansa 
on merkitsemisen arvoinen. Voimme odottaa vain uuden valtakunnan synty¬ 
mistä. Salonikin ja Breslaun välillä on Szegedin seutu. 

Materialismia vastustamaan on noussut spiritismin rinnalla työskentele¬ 
mään toisiakin henkisiä liikkeitä. Parasta aikaa on ympäri maapallon leviä- 
mässä n. k. Helluntainliike (engl. Pentecost), jonka ilmennykset ovat saman¬ 
laisia niinkuin spiritisminkin, transsissa puhumista, näkyjen näkemistä y. m. 
Uusi liike elää syvää uskonnollista elämää, ja on sillä samat tunnusmerkit 
kuin spiritismillä saaden niinkuin tämäkin voimansa siitä kansankerroksesta, 

joka vähemmin on ollut kosketuksissa sivistyksen ja kulttuurin kanssa, säi¬ 
lyttäen terveenpänä henkensä. ■ * - > 

Meilläkään ei tämä liike ole vallan tuntematon. N. s. horroksissa eli 
unissasaarnaajia on meillä ollut eri osissa maata paljon. Jaakkimassa niitä 
oli pari vuotta sitte useampia m. m. 7 vuotias poikanen. Nykyään saarnaa 
Helsingissäkin noin 13 ikäinen poikanen pitäen pitkiä, sisältörikkaita saar¬ 
noja. ,Hän on muuten klärvoajantikin ja on kertonut näkevänsä ympärillään 
valkopukuisia henkiä, joista yksi pitää kädessään paperirullaa missä on pai¬ 
nettuna kaikki se mitä hän saarnaa — näin muodoin on hänen saarnansa 
oikeastaan sisältälukua. 

Materialistimme eivät kuitenkaan käsitä mitä hetki on lyönyt — vaan 
pilkkaavat ajattelemattomasti, vaikka juuri yksinkertaisemmankin materialisti¬ 
sen aivan pitäisi sanoa, että tässä on ihme — vai kuinka selittää se, että 
oppimaton ja kehittymätön lapsi pitää pitkiä sisältörikkaita saarnoja. Sitä ei 
kykene selittämään mikään sairailoisuus-selitys. 

„Maa huojuu ja vapisee uskottomuuden painon alla“, lausui eräs täl¬ 
lainen saarnaaja jo ennen Messinan hävitystä. Vapautuneet henget tekevät 
rakkautta uhkuvaa tarmokasta työtä ihmiskunnan pelastamiseksi — ja ihmis¬ 
kunta, se tapansa mukaan pilkkaa ja huutaa ristiinnaulitsemista. 

Huhtikuun 24 p:ä on Englannissa avattu toimisto, jonka tarkoituksena 
on pysyväisesti pitää yllä yhteyttä kahden maailman välillä. Tämän toteut¬ 
tamiseksi on molemmin puolin työskennelty jo toistakymmentä vuotta ja nyt 
on se vihdoinkin saatu toteutetuksi, kun katsottiin sir Oliver Lodgen y. m. 
Englannin Psykillisen Seuran jäsenten tieteellisten kökeiluitten todistaneen 
sitovasti että henki voi vielä ilmoittaa itsestänsä kuolemansa jälkeen, täällä 
elossa oleville ja katsottiin yleisen huomion tämän johdosta enemmin kuin 
ennen kääntyvän spiritismin puoleen. 

Toiminta on järjestetty siten, että toiselta puolen ovat sen johtajina 
paitsi mr W. T. Steadin tunnettua henki-ystävää Juliaa, Myers W. Stead 
(W. T. Steadin noin puolitoista vuotta sitte kuollut poika) y. m. persoonalli¬ 
suuksia henkimailmassa. Tällä puolen on yksi johtaja — otaksuttavasta mr 
W. T. Stead itse —- vaitioloon sitoutunut pikakirjoittaja sekä arkivaria. Ai¬ 
noastaan henkilöt, jotka murehtivat jotakin kuollutta omaistansa sekä lämpi¬ 
mästi haluavat saada hänestä tietoa, pääsevät toimiston istuntoon Julian 
tarkan harkinnan jälkeen. Istuntoja yleisesti kuultavaksi henkimailmasta ei 
pidetä. . 

Kun hakija on saanut luvan koettaa saada sanomaa toiselta puolen 
niin pidetään kolme eri istuntoa eriajoilla ja kolmen erilaisen mediumin 
kautta, klärvoajantin, transsimediumin ja automaattisesti kirjoittanen mediumin 
kautta — kaikki tämä sentähden, että sanoman saannin todellisuus voitai¬ 
siin varmasti todistaa todelliseksi. Pikakirjoittaja kirjoittaa kaiken mitä me- 

diumit sanovat, jotka eivät saa keskenään puhua mitään. Kirjoitettu ase¬ 
tetaan kuoreen joka annetaan kysyjälle. Toimistoon hankitaan parhaim- 
matmediumit mitä on olemassa, ja kaikille, jotka tietävät omaavansa kuu¬ 
dennen aistimen on lähetetty sydämmellinen kehoitus antamaan apuansa 
murheellisille. 


Toinen maailma. 

Amerikkalaisen luonnontieteilijä Professori W. F. Peck'in esitelmästä. 

Minä koetan selittää senlaista jota yksi ja toinen kuulijoistani kutsuu: 
uudeksi ja ihmeelliseksi teoriaksi. Vaan sallikaa minun ensin sanoa teille, 
että koko luonnossa ei löydy ainoatakaan paikkaa, jota voisi kutsua tyhjäksi. 
Oli aika jolloin yleisesti luultiin että maan ja avaruuden väli olisi kokonai¬ 
suudessaan tyhjää, vaan nyt ovat kaikki tiedemiehet myöntäneet, että hyvin 
ohut läpinäkyvä ainekerros täyttää avaruuden. Paremman nimityksen puut¬ 
teessa voidaan sitä ainekerrosta kutsua eetteriksi. 

Aika ei myönnä minun tehdä selvää siitä, minkätähden tiedemiehet 
ovat tulleet siihen käsitykseen, voin ainoastaan mainita että he joutuivat 
tuohon käsitykseen sentähden että he eivät voineet välttää sitä, sentähden 
että ei voida muulla tavalla selvittää senlaatuisia tapahtumia kuin on, valon, 
lämmön ja sähön siirtäminen paikasta toiseen. Tietoisuus tämän eetterin 
olemassa olosta on tiedemiehille yhtä varma kuin maa jota poljemme. Tämä 
eetteri on hienoin kaikista aine kerroksista, mistä se on koottua sitä ei ole 
kenkään voinut selittää, vaan muistuttaen mielinne vanhaa sananlaskua „Hul- 
lut kulkevat siinä mihin enkelit eivät uskalla jalallansa astua", rohkaisen 
mieleni sanoakseni teille: se on henkiainetta — se on sitä mitä se on! 
Ohuempaa kuin mikään muu aine, läpinäkyvää, riippumatonta kaikista tun¬ 
netuista laeista jotka hallitsevat aineellisuutta, sitä löytyy, kaikkialla, ei 
ainoastaan avaruudessa vaan myöskin jokaisessa fysillisessä aineessa maan 
päällä. 

Maa liikkuu eetteriin, eetteri maan välityksellä, sitä on joka paikassa. 
Kaikissa huoneissa, kaikkien esineitten pienimmätkin lovet ovat täytetyt tuolla 
„henkiaineella“. 

Voidaanko ajatella että tuo aine, joka tunkeutuu joka soppeen olisi 
eloton, olisi asumaton? että se olisi ainoastaan tyhjyyttä. Se olisi hulluutta 
vetää tuonlaisia johtopäätöksiä. Mutta tämä vie meidät kysymykseen: mitä 
on tullut niistä mahtavista voimista, jotka ilmenivät entisaikoina? Ovatko 
ne turmeltuneet? Ei! ei edes silmänräpäykseksi, sillä mitään voimaa ei 

voida olemattomaksi tehdä. Se on vetäytynyt takaisin niihin hengettömiin 
tiloihin joista se on tullut, siihen lähteeseen josta se on ulosvuotanut, siihen 
äärettömään suureen avaruuteen, niin ihmeelliseen kauneudessa ja suuruu¬ 
dessa, että kaikki siihen verrattuna on mitätöntä. 

Nyt voimme huomata, että kaikki elämä, kaikki toiminta on suljettu 
hyvin rajotettuun alaan luomakunnasta, meidän pieni maamme ja aurinko, 
jolla myöskin on oma käsittämätön paikkansa, kaikki muu on tyhjyyttä tar¬ 
peetonta, elotonta. Senlainen on materialistien käsityskanta; kellä on oikeus 
sanoa että kaikki elämä ja liikunto on rajotettu niin pieneen alaan luoma¬ 
kunnasta. Päinvastoin, koko suuri avaruus on täynnä kaikenlaatuisia voi¬ 
mia, valoa, lämpöä ja sähköä. Mitä suuremmoisia kuvia eikö tarjota nähtä¬ 
väksi sille, jokä on kylliksi kehittynyt näkemään kaiken tämän! 

Andrev Jackson Davis 19 vuosisadan suurin profetta, kuin myös moni 
muu selvänäköinen ovat selittäneet meille noista kaukaisista, ihmeellisistä 
maasta, vuorista, laaksoista, järvistä ja joista, metsistä ja niittyistä, yhtä 
näkyvistä ja koskettavista, henkiolennoille kuin tämä maallinen on meille. 
Onko siinä perää, että tämä kaikki ei voi olla totta? Voimmeko me epäillä, 
että ne vaikuttavat voimat, jotka työskentelevät tuossa lävitse tunkevassa 
aineessa voivat esille tuoda maita niin kauniita että ne vievät voiton kaikesta 
mitä me näemme? Metsiä ja niittyjä, puita ja pensaita, hedelmiä ja kukkia 
kauniimpia kuin kukaan runoilija koskaan on voinut uneksia. Todellinen 
satumaa, joka vaihtelunsa puolesta on suuremmoisempi kuin meidän maamme. 

Minä tiedän että moni epäilee tätä että he sanovat „Kuutamohaaveiluja, 
sehän on niin epävarmaa, se on suorastaan aivan mahdotonta". Minä sa¬ 
non teille hyvät ystävät: meidän täytyy olla jotensakin varmoja voidessamme 
epäillä mitään luomakunnassa. 

Eräs tiedemies on sanonut että hän ei ulkopuolella matemaattisen 
alueen uskalla sanoa ..mahdotonta". Kaksi kertaa kaksi on aina neljä, siitä 
ei voi mitenkään tulla viisi, vaan ulkopuolella matematiikan alueen ovat 
kaikkia seikkoja katsottava vertailemalla johonkin ennestään tunnettuun. 
Koska niinmuodoin eetteri mailman avaruudessa on meidän mielestämme 
liiaksi ohutta antaakseen tuonlaisia tuloksia, joista puhumme, riippuu se 
ainoastaan siitä että me otamme kaikki oman näkökantamme mukaan. Vesi 
on hyvin petollista elementtiä meille, vaan kuitenkin ovat kalat siellä samoin 
kun me täällä maan päällä, vaan otappas ylös se vedestä ja vaadi sen ui¬ 
maan ilmassa, niin se heti putoaa maahan ja kuitenkjn liikkuu lintu ilmassa 
samalla varmuudella kuin kala meressä. Jos ette milloinkaan olisi nähneet 
kalan uivan vedessä ettekä linnun lentävän ilmassa, väittäisitte varmuudella 
kaiken sen mahdottomaksi. 

Kenties olette kuulleet historian joka kertoo matkustajasta joka mat¬ 
koillaan sisä Afrikassa kävi erään ruhtinaan luona ja kertoi hänelle oman 
maansa olosuhteista. Ruhtinas kuunteli tarkkaavaisena, mutta kun matkus- 

taja lopulta kertoi että hänen kotimaassaan vesi yhtenä vuoden aikana ko¬ 
vettuu niin kovaksi että sillä voi kävellä, silloin ei tämä villi ruhtinas enään 
voinut uskoa. Se oli hänen mielestään aivan mahdotonta. 

Vesipisara on meidän mielestämme hyvin pieni kappale, vaan se sisäl¬ 
tää koko maailman, joka oli tuntematon siihen asti kun mikroskopi keksit¬ 
tiin. Eikö vaan olekin meitä ympäröivässä ilmakehässä elämää jota ei edes 
voimakkain suurennuslasikaan voi näkyviin tuoda. Samoin on myöskin 
eetterin laita. Meidän aistimemme eivät voi sitä havaita koska se on mei¬ 
dän fysilliselle silmällemme näkymätöntä. 

Professori J. Stanlew Jevons, aikamme suurin auktoriteetti fysiikan 
alalla, sanoo että tuo eetteri on paljon painavampaa kuin teräs. Kuka voisi 
sitä uskoa? Johan Herschell, laski että tuo näkymätön aine muodostaa 
painon joka ei ole vähempi kuin 17 biljoonaa tonnia, neliö tuumalle; ja 
kuitenkin me elämme ja liikumme tuonlaisessa aineessa joka on raskaampaa 
kuin teräs ja kovempaa kuin timantti ja kuitenkin puhutaan spiritistien 
„valhehistorioista“, ei kenkään spiritisti ole koskaan kertonut kokemuksestaan 
niin vaikeasti käsitettäviä asioita, kuin nämä lausunnot ovat luonnontutki¬ 
joilta. Ei milloinkaan ole spiritistisessa istunnossa ilmitullut niin vaikeasti 
käsitettäviä asioita kuin yllämainitut. 

Spiritismi on, kuten tunnettua, aina opettanut että fysillinen aine on 
ainoastaan varjo todellisesta olemuksesta. Sallittaneehan minun sanoa, että 
se on tieteen perusteellaa kun spiritistinen liike kulkee tätä rataansa. Jo¬ 
kainen uusi havainto tieteen alalla vahvistaa meidän oppimme oikeuden 
mukaisuuden. Niin muodoin tulee tiede todistamaan meidän väitteemme, 
että henki on ainoa todellinen olemus, ja että mitä me kutsumme aineeksi 
näkyväiseksi aineeksi, on ainoastaan varjo tästä olemuksesta, siinä suhteessa 
että se näkymätön aine, eetteri on paljon vankempaa kun mikään täällä 
maan päällä olevista aineista. Löytyykö ketään joka tunnustaa tämän ja 
kuitenkin kieltää että avaruudessa ei olisi elämää? 

D:r Young joka ensiksi toi päivän valoon väreilemisteorian on tehnyt 
itsensä esitaisteliaksi sille katsanto kannalle, että jokataholla meidän ympä¬ 
rillämme löytyy näkymättömiä seutuja joiden asukkana on henkiolennoita. 
Ottakaamme nyt huomioon että ero aistillisuuden ja ei aistillisuuden välillä 
on ainoastaan ero väreilynopeudessa; Pöllö tahi kissa voivat nähdä aivan 
selvään silloin kun ihmissilmälle on aivan pimeä, koira panee merkille hajun 
joka ihmisten aistimille ei tee mitään vaikutusta. Tämä osaltaan osottaa, 
että me emme ole kykeneviä huomaamaan niin hienoja eetteriväreilyjä ja että 
mediot omatessaan tuonlaisen kaukonäköisyyden merkitsee se sitä, että he 
ovat kohonneet tuohon henkimaailmaan ja sentähden näkevät henkiset asiat 
senlaisena kun ne todellisuudessa ovat. 

Ihmisyys on kaikkina aikoina uskonut toiseen, haudantakaiseen elä¬ 
mään, maailmassa joka on toisenlainen kuin tämä. Unia, näkyjä, ihmeel- 

lisiä kutsuja on monella eritavalla lähetetty meille toisesta elämästä, moni 
väittää nähneensä asukkaita toisesta mailmasta ja jälleen tuntenut ne enti¬ 
siksi ystävikseen tästä elämästä. Ne todisteet joita olemme saaneet kaikkien 
aikojen kansoilta osoittaa elämästä joka on erilainen kun tämä. Kertomuk¬ 
sia satumaasta, jossa on ainainen kesä, joka säteilee kaikissa väreissä, on 
pitkin aikoja meille kertoeltu ja hiljaisuudella vastaan otettu, miljooneilta 
uskovaisilta ihmisiltä. Jos me nyt tulisimme käsitykseen että kaikki tämä 
on mielikuvituksen tuotetta että ei tällä kaikella ole mitään perää. 

Se joka tähän uskaltaa sanoa päättävän on, on epäilijä. Todellinen 
tiedemies ei milloinkaan sano niin, hän sanoo ainoastaan „minä en tiedä 
sitä", ja kulkee edelleen etsien totuutta. Ei varmasti löydy ainoatakaan 
tiedemiestä meidän päivinämme joka uskaltaisi väittää tässä mainitsemaani 
asiata mahdottomiksi. 

Ylhäällä äärettömässä avaruudessa joka ulettuu tähdestä tähteen, au¬ 
ringosta aurinkoon, löytyy toinen maailma, niin kaunis, että se menee kau¬ 
neudessa paljon ylitse runoilijan ihanimpain unelmain. Todellinen satumaa 
joka juuri ainaisen vaihtelunsa kautta on paljon suurempi ja kauniimpi kuin 
tämä meidän maailmamme. Se on maa jossa on ainainen auringon paiste, 
maa jossa vapautetut henget kulkevat sovinnossa valittujensa seurassa, tästä 
maasta ei meillä täällä ole kuin hyvin hämärät aavistukset, siellä ilo ja riemu, 
kauneus ja sopusointua alituisesti vaihtelevat. Alati aikoja tulee ja aikoja 
menee kuten aallot ijäisyyden valtameressä. A _ a- 


Raamattu ja maailman luominen. 

Allan Kardec’en mukaan. 

Kansa on luonnu itselleen useita erilaisia käsityksiä mailman (tai oikeam¬ 
min maan) luomisesta. Järki, tieteen avustamana on tutkinut totuutta näissä 
erilaisissa teorioissa ja tiede tutkimuksineen on todistanut, että sisäisten tie¬ 
tojen opettamana teoria maan luomisesta on totuutta. Tämä sisäisten tie¬ 
tojen opettama luomisen teoria ei ole ristiriidassa raamatun opettaman 
luomishistorian kanssa — tämä ristiriita on olemassa ainoastaan niitten 
aivoissa, jotka eivät ole ymmärtäneet tulkita raamatun vertauksellisia opetuksia. 

Kysymys ensimmäisestä ihmisestä Aatamin persoonassa, ihmiskunnan 
ainoana kantaisänä, ei ole ainoa johonka ..uskovaisten 11 olisi tuettava. Maan 
liikkuminen on, vastoin raamatun nimenomaista kieltoa, tieteellisesti todis¬ 
tettu tosiasia — että maa pyörii itsensä ympäri, sitä ei voi kukaan enään 
väittää vastaan vastoin parempaa tietoansa. Raamattu opettaa vielä, että 
maa luotiin kuudessa päivässä ja määrittelee tämän tapahtuneen noin neljä- 

tuhatta vuotta ennen kristittyjen ajanlaskua. Sitä ennen ei löytyny maata, 
vaan luotiin se silloin tyhjyydestä, teksti tästä on raamatussa selvä, mutta 
tarkka ja järkkymätön tiede tutkimuksineen on todistanut päinvastoin. Maa¬ 
pallon muodostuminen on selvin kirjaimin kirjoitettu sen kerrostumisiin 
(fossila mailmaan) ja on todistettu selvästi, että ne kuusi luomispäivää oli¬ 
vat yhtä monia ajanjaksoja, kukin ajanjakso ehkä monien satojen tuhansien 
vuosien pituisia. Tämä ei ole mitään ajateltua, mitään oppia, mitään ha¬ 
janaista mielipidettä, vaan silkkaa todellisuutta, yhtä todellista kuin sekin, 
että maa liikkuu — ja todiste teoloogeille siitä minkälaisiin erehdyksiin ja 
harhaluuloihin voi joutua kun kirjaimen mukaan yhdytään tulkitsemaan 
kuvaannollista kieltä raamatussa. Tästä ei kuitenkaan tarvitse tehdä sitä 
johtopäätöstä että ..raamattu on erehtyny" luomishistoriassaan; — ei vaan 
ihmiset ovat erehtyneet tukitessaan tätä. 

Tiede on tutkiessaan saanut selville sen järjestyksen, jossa elävät olen¬ 
not ovat ilmaantuneet maanpinnalle ja tämä järjestys sopii täydellisesti yh¬ 
teen sen järjestyksen kanssa, josta kerrotaan Genesiskirjassa, sillä eroituk- 
della vain, että tämä luomistyö, sen siaan että se olisi jokin ihmetyö, ilmes¬ 
tynyt muutamissa tunneissa Jumalan käsistä, tapahtunee hänen tahdostaan, 
onkin tapahtunut luonnon lakien mukaan, miljoonien vuosien kuluessa. 
Onko Jumala sentähden vähemmin suuri ja voimakas? Onko hänen te¬ 
konsa vähemmän arvoinen sentähden, ettei se ole mitään silmänräpäyksessä 
tehtyä „konstia"? Luonnollisesti ei; täytyy olla hyvin pikkumainen ajatus 
Jumaluudesta, ellei löydy hänen kaikkivoipaisuuttaan niissä ijankaikkisissa 
laeissa, jotka hän on suunnitellut mailmoja ohjatakseen. Tiede näyttää ne 
meille, vähentämättä silti Jumaluuden voiman armoa, suuremmoisempana 
ja enemmän sen käsityksen mukaisena, joka meillä on Jumalan voimasta 
ja majesteettisuudesta; juuri sentähden, että se on täyttynyt poikkeamatta 
luonnon laeista. 

Tiede, joka tässä yhtyy Moseksen kertomukseen, asettaa ihmisen viim- 
meiseksi järjestykseen elävien olentojen luomisessa; mutta Moses asettaa 
yleisen vedenpaisumuksen vuodelle 1654 jälkeen maan luomisen, kun geo¬ 
logia sitävastoin näyttää meille vedenpaisumuksen ennen ihmisen ilmesty¬ 
mistä, kun ei näihin asti olla maan primitiivisessä kerroksista löydetty min¬ 
käänlaisia jälkiä ihmisestä, samoin kun ei eläimiäkään samasta laista, — fy- 
siilliseltä kannalta katsottuna. Mikään ei kuitenkaan todista tätä mahdotto¬ 
maksi. Useammat huomiot ovat antaneet aihetta epäillä tätä. Voi olla 
kuitenkin mahdollista, että saadaan vielä aineellisiakin todisteita tämän ih¬ 
misrodun edellisestä olemuksesta, ja silloin täytyy tunnustaa, että raamatun 
kieli on tässäkin suhteessa ollut kuvaannollinen, niinkuin se on ollut muissa¬ 
kin suhteissa. Kysymys on: saada varmuus siitä, onko geolooginen veden¬ 
paisumus sama kuin Moseksen kertoma Noakin aikuinen vedenpaisumus. 
Mutta fossiilisten kerrostumisen, muodostumisien aika ei anna sekoittaa näitä 

— ja sillä silmänräpäyksellä, kun voidaan löytää ihmisrodun jätteitä aika¬ 
kaudelta ennen suuren katastroofin, tulee todistetuksi, joko, että Aatami oli 
ensimmäinen ihminen, eli, että hänen esiintuojansa katoavat aikojen yöhön. 
Varmuudella tästä ei löydy mitään väitteitä, vaan täytyy tässä ottaa tosiasioita, 
niinkuin on täytynyt ottaa maan liikkuminen ja ne kuusi luomisaikakautta. 

Ihmisen oleminen ennen geoloogista vedenpaisumista ei totta kyllä vielä 
ole todistettu, mutta tässä jotakin, joka on vielä vähemmin. Otaksukaamme, 
että ihminen on esiintyny ensi kerran maan päällä 4000 vuotta ennen 
Kristuksen syntymää ja että koko ihmisrotu, yhtä perhettä lukuunottamatta, 
1650 vuotta myöhemmin hävitettiin; tästä seuraisi, että maan ihmiskunta 
polveutuisi Noakista s. t. s. 2358 vuotta ennen meidän ajanlaskua. Mutta 
kun hebrealaiset 18:sta vuosisadalla muuttivat Egyptiin niin löysivät he tä¬ 
män maan hyvin asukasrikkaaksi ja pitkälle kehittyneeksi sivistyksessä. His¬ 
toria näyttää vielä sen lisäksi, että India y. m. maat tällä ajalla olivat yhtä 
kukoistavassa tilassa ja että eräillä kansoille oli kronoloogisia muistiinpanoja, 
jotka ulottuivat hyvin kauas menneisyyteen. Olisi siis tarvinnut vaan 24:tä 
vuosisadasta 18:sta vuosisataan, eli noin 600 vuotta, jolla ajalla ei ainoas¬ 
taan yhden miehen jälkeläiset olleet ehtineet kansoittaa kaikki sellaiset, suu¬ 
ret, tunnetut maat, jos otaksumme etteivät muut maat olleet asuttuja, vaan 
että ihmiskunta tällä lyhykäisellä väliajalla oli vielä ehtinyt kohota täydelli¬ 
sestä tietämättömyydestä korkealle älylliselle kehitysasteelle — mikä on vas¬ 
toin ihmisen luonnetta. 

Eri rotujen erilaisuus antaa myöskin tukea tälle näkökannalle. Ilmasto 
ja tavat tuottavat ilman epäilystä muutoksia fysillisissä ominaisuuksissa, mutta 
myöskin tunnetaan ne seuraukset, jotka nämä syyt tuottavat ja fysiolooginen 
tutkimus osoittaa, että eräillä roduilla löytyy suurempia erilaisuuksia kuin 
ilmasto olisi vaikuttanut. Rotujen sekoittuminen vaikuttaa välimuotoja; se 
koittaa hävittää äärimmäisyyksiä ominaisuuksista, mutta se ei synnytä niitä. 
Se synnyttää ainoastaan rotumuutoksia. Sekarotuja synnyttämään tarvittai¬ 
siin useampia erilaisia rotuja, Kuinka voidaan silloin selittää tällaisten seka¬ 
rotujen ilmestymisen, jos annamme niille yhteisen saman kanta-isän — ja 
joka oli niin hiljakkoin luotu! Kuinka voidaan otaksua, että eräät Noakin 
jälkeläiset muutaman vuosisadan kuluessa siihen määrin muuttuivat, että he 
saivat aikaan Etiopilaisen rodun? Tällainen otaksuminen on yhtä mahdo¬ 
tonta kuin otaksuisimme, että sudella ja lampaalla, elefantilla ja kirpulla eli 
linnulla ja kalalla olisi yhteinen esi-isä. Mikään ei siis voi järkyttää todis¬ 
tusten uskottavaisuutta. Kaikki selittäytyy toisin, kun asetamme ihmisen 
ensimmäisen olemassa olon ennen sitä aikaa, jolloin hänet yleisesti uskotaan 
luoduksi, — kun otaksutaan useampia esi-isiä ja että Aatami, joka eli noin 
kuusituhatta vuotta sitte, kansoitti vielä asumattoman maan ja että Noakin 
vedenpaisumus on sekoitettu geoloogisen vedenpaisumuksen kanssa. 

Uskonnolliset opit voittaisivat paljon, jos ne kulkisivat rinnakkain tie¬ 
teen kanssa. K . 

Unien merkitys. 

(Jatk.) 

Äskettäin kierteli maaseudun lehdissä uutinen merkillisestä unesta, jonka 
muuan Impilahden mies joku viikko takaperin oli nähnyt. Hänen veljensä 
oli lähtenyt kyyditsemään muuatta matkustajaa Sortavalaan ja oli tämän 
määrä palata samana iltana takaisin. Häntä ei kuitenkaan kuulunut kotia 
vielä maatapanon aikanakaan ja kotia jäänyt veli meni hieman levottamana 
nukkumaan. Jonkun ajan nukuttuaan näki hän unta, että kyydissä oleva 
veli hevosineen upposi heikkoon jäähän. Samassa hän myös heräsi ja riva¬ 
kasti pukeuduttuaan valjasti hän kotona olevan hevosen ja lähti kiireesti aja¬ 
maan sille paikalle, missä unissaan oli nähnyt veljen hevosineen uppoavan. 
Aivan oikein — siellä oli veli hevosineen sulassa ja olisi sinne varmasti 
jäänytkin, ellei veli ajoissa olisi apuun ehtinyt. 

Yhtä onnistunut ei ollut se tapaus, josta tässä kerrottakoon myöskin 
erään unen merkillisyyden vuoksi. Kuten muistetaan, murhattiin viime lokak. 
22 p. vanginvartija Oskar Nuotio ja hänen vaimonsa Maria Nuotio kalastus¬ 
matkalla Iglön saarella n. 10 kilometrin päässä Helsingistä itäänpäin. Tästä 
kamalasta kaksoismurhasta on ollut syytettynä kaksi lähettyvillä asuvaa ka- 
lastajanuorukaista, jotka ovat tunnetut raa’asta luonteestaan ja väkivaltaisesta 
menettelystään kaupunkilaisia kohtaan, jotka uskaltavat vapaa-aikoinaan noille 
kaikille yhteisille, etupäässä Viaporin linnoitusalueeseen kuuluville kalavesille 
pitkiäsiimojaan laskea; he ovatkin jo törkeästä väkivallasta tuomitut pitem¬ 
mäksi aikaa kuritushuoneeseen. Sitäpaitsi on käynyt selvästi ilmi että sano¬ 
tut nuorukaiset olivat murhapaikalla, Iglön saarella olleet aivan samaan 
aikaan, vieläpä tunnustavat siellä murhattuja tavanneensakin. Murhan tapah¬ 
tuminen tuli kuitenkin ilmi vasta viikon kuluttua, joten murhaajilla oli kyl¬ 
liksi aikaa hyvin ehtiäkseen käydä peittämässä jälkiään ja kätkemässä ruumiit. 
Kihlakunnanoikeus viime kerralla juttua käsitellessään päästi syytetyt vapau¬ 
teen, vaikkakin niin raskauttavia asianhaaroja heitä vastaan oli asiaa tutkit¬ 
taessa tullut ilmi että yleinen syyttäjä katsoi heidät syyllisiksi. 

Varsin tärkeänä tekijänä tulisi varmaankin asian selville saamisessa ole¬ 
maan murhattujen ruumiiden löytäminen, mutta huolimatta ahkerista pon¬ 
nistuksista ja luvatuista palkinnoista ei ruumiita vain ole löydetty, ja talvi 
ehti jäätää merenkin, jonne ruumiit luultavimmin olivat upotetut. 

Äskettäin tuli eräs yleisesti vakavaksi ja kristillismieliseksi tunnettu nuo¬ 
rukainen poliisin etsivään osastoon ilmoittamaan, että hän oli unessa nähnyt 
murhattujen ruumiiden olinpaikan. Nuorukainen, joka ei tuntenut Nuotiota 
eikä ollut edes seurannut sanomalehdistä kertomusta, hänen kohtalostaan, 
ilmoitti nähneensä joulun ajoissa unissaan miehen, joka ilmoitti olevansa 
Nuotio ja selitti olevansa murhattu. Oman ja vaimonsa ruumiin sanoi ole¬ 
van kätkettynä eräässä saareessa huvilan lähellä, risuaidan vieressä. Kahden 

viikon kuluttua ilmestyi Nuotio-vainaja uudelleen kertojalle unessa, ollen hyvin 
pahoillaan, ettei häntä oltu tultu noutamaan ja kehottamalla kehottaen nuo¬ 
rukaisen tulemaan hakemaan hänet ja hänen vaimonsa erään E-kirjaimella 
alkavan ruotsalaisnimisen huvilan luota, jota nimeä nuorukainen, joka ei 
ymmärrä ruotsia, ei tarkoin muistanut. Toistamiseen näin nähtyään Nuotion 
katsoi nuorukainen velvollisuudekseen ilmoittaa asiasta poliisille. 

Hänen seurassaan lähti muutamia poliiseja Degerön seudulle, missä on 
huvila, jonka entisen omistajan nimi alkoi E-kirjaimella ja nimi kokonaisuu¬ 
dessaan muistutti nuorukaisen unessa kuulemaa nimeä. Huvilan luona oli 
todella risuaitakin (nuorukaiselle aivan outoja), mutta ruumiita ei löytynyt. 
Maa oli sitäpaitsi niin jäässä, ettei perinpohjaisempi kaivaminen ja tutkimi¬ 
nen käynyt päinsä. 

Etsiminen siis epäonnistui tällä kertaa. Mutta mahdotonta ei ole, että 
se vielä voi onnistuakin. Vastahan yllä mainittu henkilö on unen nähnyt 
kahdesti, mutta tavallista on ettei „kaksi mene kolmannetta" tällaisissakaan 
tapauksissa. (Jatk.) 


Kysymyksiä ja vastauksia. 


Kysymys; Teosofit väittävät kokeilutta 
vaarallisiksi sekä esiintyvät meille vihamie- 
lisempinä kun materialistit tai kirkolliset. 
Pyytäisin toimituksen vastausta tähän. 

P. 

Vastaus: Kaikissa liikkeissä löytyy kah¬ 
talaista väkeä: pintapuolisia sekä syvem¬ 
min perehtyneitä, eli teoretikkoja ja käy¬ 
tännöllisesti työskenteleviä. Varmaankin 
ovat mainitsemanne vastustajat tällaisia 
pintapuolisia, jotka ovat kuulleet tai luke¬ 
neet jotakin teosofillista kirjallisuutta ei¬ 
vätkä ole jaksaneet syventyä syvemmälle 
ja selvitellä itselleen omaa käsitystään. 
Ennen kyllä teosofien taholta tehtiin hyök¬ 
käyksiä spiritismiä ja spiritistien istuntoja 
vastaan, mutta nämät ovat laimenneet kun 
on saatu enemmän kokemuksia. Teosofian 
mottona on; „Totuus on korkein uskonto", 
johon kaikin voimme yhtyä; mutta kellä 
on totuus hallussaan? Totuuden tuntoon ja 
tietoon pääsemme vasta toisilla tasoilla, jotka 
ovat kaukana fyysillisestä tasosta. Aukto¬ 


riteetteina eivät voi kutkaan ihmiset, ei voi 
mikään liike esiintyä, vaan ainoastaan esit¬ 
tää tutkimuksiensa tuloksia. 

Jos kokeilut ovat. vaarallisia? Kun ker¬ 
ran sanotaan että mitään yliluonnollista ei 
lyödy vaan kaikki tapahtuu järkkymättö¬ 
mien luonnonlakien mukaan niin mistä joh¬ 
tuisi se vaarallisuus. Eihän luonnollinen ole 
vaarallista. Ne, jotka ovat jättäneet tämän 
fyysillisen ruumiin eivät ole muuttuneet 
olemukseltaan sen kummemmiksi kun että 
ovat jättäneet kauhean kömpelön fyysillisen 
verhonsa, „palttoonsa“ ja matkustaneet elä¬ 
mään toisessa maassa; jos asetumme näit¬ 
ten kanssa yhteyteen niin mitä vaarallista 
on siinä — lähetämmehän täälläkin keske¬ 
nämme kirjeitä, puhelemme telefoonissa ja 
varmaankin käyttävät mainitsemanne teoso¬ 
fit hyväkseen joskus langatonta sähköittä- 
mistä katsomatta sitä vaaralliseksi — samaa 
se on meidän yhteytemme ystäviemme 
kanssa tuolla puolen. On väitetty että hen¬ 
kien kehitys kärsisi tästä, mutta tätä emme 
käsitä — emme käsitä kuinka sitä voivat 

väittää fyysillisessä palttoossaan kiinni ole¬ 
vat ihmiset, kun ne itse, joittenka väite¬ 
tään tästä kärsivän, vakuuttavat että se on 
päinvastoin heille hyödyksi ja kehittävää. 
Ja meille — jos asetamme paitsi omaa ke- 
hittymistämme vaakaan vielä sen, että tällä 
tavoin herätämme ihmisiä tietoisuuteen jat¬ 
kuvasta elämästä ja vakuutetuksi tämän 
heille kokeiluissa, niin totisesti pitäisi ajat- 
televain ihmisten, jotka todenteolla tahtovat 
työskennellä Ihmiskunnan kehityksen hy¬ 
väksi ja todistaa materialisteille, että löytyy 
muutakin elämää kuin fyysillistä, jättää pin¬ 
tapuolisen järsimisensä ja syventyä todelli¬ 
seen elämän 'työhön — muuten ei heidän 
oppinsa ole mistään kotoisin; vaan on tyh¬ 
jää suun pieksemistä. Huomauttakaa heille 
vielä Teosofisen Seuran 3:tta tehtävää joka 
on: .tutkia tuntemattomia luonnonlakeja ja 
ihmisen salaisia voimia". Kun muodoste¬ 
taan yleisen veljeyden ydintä, niin ei pidä 
tosiaankaan katsoa rotuun, uskontunnustuk¬ 
seen, sukupuoleen, yhteiskuntaasemaan tai 
väriin niinkuin T. S. 1 kuuluu. Joskin on 
erilaiset käsitykset asioissa niin on yhteinen 
päämäärä, jonka pitäisi yhdistää työskente¬ 
lemään rinnakkain. Eloa on paljon mutta 
eloväkeä vähän. 

J. K. 

Kysymys: Arv. lehtenne 5:ssä numerossa 
olleen .Henkettömiä ihmisiä" nimisen kir¬ 
joituksen johdosta tahdon kysyä tullakseni 


sen todellisen tarkoituksen perille: .Hyväk¬ 
syykö spiritismi että henget jossakin vis¬ 
sissä tapauksessa — saamatta enään paran¬ 
tumismahdollisuutta — ovat tuomitut ole¬ 
mattomiksi häviämään? 

V. W. S. 

Vastaus: Kristus todisti, että syntiä Py¬ 
hää Henkeä vastaan ei anneta anteeksi. 
Hän tarkoitti tällä että sitä ei anneta tämän 
aikakausijakson aikana anteeksi — raamat¬ 
tumme puhuu tässäkin ijankaikkisuudesta, 
vaikka alkutekstissä käytetään sanaa aiaan, 
mikä merkitsee aikakautta s. o. päättyvää 
aikaa. 

Syntiä Pyhää Henkeä vastaan tekevät ne, 
jotka vastoin parempaa tietoansa käyttävät 
jumalallisia lahjoja väärin itsekkäisyytensä 
hyväksi ja vahingoittavat lähimmäisiään 
niinkuin noidat (n. k. mustat magigat), 
jotka taidollaan kokoovat mammonaa, välit¬ 
tämättä kanssa ihmistensä onnesta tai on¬ 
nettomuudesta; sekä ne, jotka tahallansa 
polkevat Jumalallisen henkensä valheeseen 
ja petokseen kohotakseen sen kautta kul¬ 
lassa ja kunniassa. Jatkuva elämä tällä po¬ 
lulle vie siihen, että hengen kehitys kes¬ 
keytetään s. o. katoaa olemattomaksi tältä 
kehitysjaksolta — saaden seuraavassa kehi¬ 
tysjaksossa alkaa alusta. . 

J. K. 

J. H:nen. Tekemiinne kysymyksiin tulee 
seuraavassa numerossa vastaukset pitem- 
mässä kirjoituksessa. 


Spiritistisen Seuran toiminta. 

S. S. S. Tampereen osaston kokouksessa t. k. 9 p:nä oli 51 jäsenestä läsnä 32. Ko¬ 
kouksessa, paitsi osaston sisäisiä asioita, keskulteltiin erään .The Skenee af Psychia Healing“ 
nimisen englannin kielisen kirjan suomennuttamisesta, jota varten teoksesta päätettiin kieltä 
taitavilta pyytää lausuntoa. Asian lähempi käsittely jätettiin ensi kokoukseen. 

Osaston kokoukset päätettiin pitää kesän aikana joka toinen viikko, joissa toisessa- 
päätetään osastoa koskevista asioista ja toinen käytetään etupäässä keskusteluun tai muuten 
jäseniä lähemmin asiaan Edustetaan. Ohjelmat ja keskustelukysymykset näihin kokouksiin 
valmistaa kukin ryhmä vuoroon; sitä paitsi kokoontuvat eri ryhmät vielä entiseen tapaan 
kerran viikossa. 

Myöskin ilmoitettiin seuralle hankitun spiritualistista kirjallisuutta, jota kokouksessa lai¬ 
nattiin jäsenille; tehtiin selkoa osaston rahavaroista y. m. 

* 

Kesäjuhlan oli v. k. 20 p:äksi toiminut H:gin Spiritistisen Seuran keskusteluseura 

Hakasalmen puistoon. Juhlaa suosi kaunis sää. Torvisoittokunnan soitettua muutamia kap¬ 

paleita astui lavalle toimittaja Jalo Kivi lausuen juhlaan saapuneen yleisön tervetulleeksi, sekä 
muutamin sanoin mainiten tällaisen spiritualistien yhteisen kesäjuhlan merkityksestä. Tämän 
jälkeen puhui kirjailija Pekka Ervast henkisen elämän kehityksestä. Runonlausuntoa esittivät 
rva Elvi Hietala sekä nti Lydia Saro; toimittaja Veikko Palomaa puhui kuolemattomuudesta 

sekä sekakööri lauloi useampia lauluja. Muun ohjelman loputtua karkeloi nuorempi polvi 

vielä puistossa. 

Yleisöä oli lippujen mukaan noin 400. 

Kiitoksen ansaitsee keskusteluseura tästä tilaisuudesta, joka oli virkistävä tilaisuus tä¬ 
käläisille spiritualisteille. Toivottavasti saadaan useammin tällaisia yhteisiä tilaisuuksia. 

* 

S. S. S. H:gin Seuralla oli t. k. 4 p:ä kokous luonnonhelmassa Oulunkylässä Van¬ 
taan joen varrella, johon oli saapunut muutamia ystäviä Tampereeltakin. Kokouksessa oli 
ensin keskusteltavana veljeyden toteuttamisesta, josta rva Martti Humu alusti keskustelukysy¬ 
myksen. Tämän toteuttamisesta lausuttiin useampia mielipiteitä. Kannatusta saivat veljeyden 
toteuttamiseksi ohjeet: „tunne itsesi", sekä: »mitä tahdotte että ihmiset teille tekisivät niin 
tehkäät te se myöskin heille*. 

Keskusteltavana oli myöskin yhteisen merkin käytäntöönottaminen Suomen spiritistien 
kesken. Tällaiseksi sovittiin eräs luonnos, jossa oli kuusenhavuista seppele sekä sen keskellä 
tao-risti (silmukka risti) merkiten iankaikkista kuolemattomuutta, sekä ristin varsilla kolme s:ää. 

Vielä oli täydennysvaalia Päävartioon sekä varajäsenien vaalia y. m. 

Päivä kului rattoisasti yhdessä seurustellen ihanan luonnon helmassa. 


Toimituksen työpöydältä. 

Kun »kysymyksien ja vastauksien" osastoon on alkanut tulla enempi kysymyksiä 
kun mitä voidaan antaa tilaa tälle osastolle, niin täydymme jonkunverran »seuloa* kysymyk¬ 
siä ja ottaa vastattavaksi ainoastaan sellaisia, jotka kiinnittävät muittenkin lukijaimme mieliä 
kun kysymyksen tehneen. 

Tervehdys helsinkiläisille! Tovereille Helsingin Spiritistisessä Seurassa lausumme 
täten kiitollisuutemme osallemme tulleesta sydämmellisestä toverihengestä ja alttiista vieraan¬ 
varaisuudesta luonanne t. k. 4 p:ä. 

Toivoen suurta innostusta asiamme syvien kysymysten käsittelemisessä, tervehdimme 
lämpimästi 

Ja hengen hehku puhtoinen 
mi alust’ on — ja ijäinen, 
se leimutkoon, se puhdistaa, 
se vapaaks’ meidät kerran saa. 

Tamperelaiset. 

„Spiritistin“ propagandarahasto on saanut lahjoina: Wilma Salmelin 1:—; A. Hyp- 
pölä 5: —; Wilma Westerlund 1: —; Martta Hurme —: 50; H. H:nen 1: —; Martta Rinne 1: —; 
A. H. —: 50; K. W. Wuori —: 25; P. W. Teräsvuori 1;—; Lalle Sydänheimo 1:—; K. Z—e 
1:—; Aina Westerberg 1:—; H. Pispala —: 50; Väinö W. Stenbäck 1:—; W. F. Westerberg 
2:—; T. V. Paasirinta 2:—: Lydia Lahtinen —: 50; Anni Heiniö —: 50; Otto Leppänen 2:—; 
Ida Hiillos 5:—; Srm 2:—; K. E. Helin 2:—; J. Leino —: 50; A. Salenius —: 50; Juho Jo¬ 
kela —: 25; Matti Wigelius 2:50; K. A. Laurila —: 50; J. A. Niemi 1:—; Savio 2:—; Kinok¬ 
set 5: —; Aarniot 2: —. 

Laitos psykologista tutkimusta varten. Upsalassa, Ruotsissa, on Huhtik. 7 p:ä pe¬ 
rustettu laitos psykologista tutkimusta varten. Perustajina ovat olleet tunnettuja tutkijoita, 
paitsi psykologian, myöskin fysiologisen ja lääketieteellisen tieteen aloilta. Laitoksen pää¬ 
asiallisena tarkoituksena on tieteellisesti käsitellä sellaisia psykologisia kysymyksiä, jotka 
vaativat tutkijain keskinäistä yhteistyötä. 

Perustavassa kokouksessa valittiin hallintoon professori E. O. Burman, puheenjohta¬ 
jaksi; prof. R. Geijer, varapuh.; docentti S. Alrutz, sihteeriksi; fil. kand. Arvid Odencrantz, 
varasihteeriksi; dosentti B. Hammar rahastonhoitajaksi sekä prof. N. Söderblom ja laboratori 
G. Göthlin. 

Tällaisen laitoksen perustaminen osottaa, että Ruotsissakaan ei ole voitu enää äänettö¬ 
myydellä sivuuttaa yliaistillisia ilmiöitä ja niistä johtuvia kysymyksiä. 


Vc+äurä f Oletko hankkinut uuden tilaajan Spiritistille? Ellet niin 

I M et V tl. tee se nyt! - 


Tampereella 

ottaa „Spiritistin“ tilauksia 
vastaan, sekä myy irtonais- 
numeroita ja spiritualistista 
kirjallisuutta kelloseppä 

K. W. KINOS 

Kortenlahdenk. 21. 


Suomalaisen Spiritistisen Seuran 

jäsenmerkkiä hopeasta joko rinta- tai kravatti-neulana, 
saadaan ä 1:50 Päävartiolta. — ■ 

